# Transskribering af interview med Pauline - leder af udstillingsudvikling på Moesgaard Museum

Præsentationen af interviewdeltagere er foregået forud for optagelsen.

Charlotte:  
Vi har lige den her samtykkeerklæring. Lige så meget for din skyld.

Safa:  
Det er mest i tilfælde af, at hvis du skulle fortryde, så bruger vi ikke noget af det, vi har snakket om.

Pauline:  
Altså det som jeg tænker, det er at, I vil lave et produkt, og det vil jeg selvfølgelig gerne se, inden det kommer op.

Charlotte:  
Det der er i det er, at det ligger på vores private domæner, så den (siden)…

Pauline:  
Det med småt  
  
Julie:  
Ja  
  
Charlotte:  
…bliver ikke offentligt tilgængelig på den måde

Pauline:  
Nåh, okay

Charlotte:  
Så det bliver et spørgsmål om, hvis I kan bruge det, vi har lavet, så må i gerne få det

Pauline:  
Nå ja, sådan. Så kunne vi tage og linke til det fra vores hjemmeside

Julie:  
I kan få koden

Charlotte:  
Ja, I kan simpelthen få den kode vi har lavet, så det kommer over på jeres egen

Pauline:  
Nåh alletiders

Charlotte:  
Vi snakkede med Uffe i formiddags, og han var ved at sige, at der bliver et kæmpe stort projekt omkring hjemmesidestrukturen…

Pauline:  
Ja nemlig

Charlotte:

… næste år, så det kan jo være, at det her kan lægge bund for et eller andet, hvis ikke I synes, det er det værste

Pauline:  
Ja, nej nej nej, ikke overhovedet, det er jo rigtig godt, og han er jo også ansat nu, fordi det er noget af det, vi mangler at få styr på

Charlotte:  
Ja

Mads:  
Ja, alt i alt er det jo bare, at vi bruger det som et skoleprojekt for at komme videre til vores næste semester, og hvis I kan bruge vores resultat, så må i det

Pauline:  
Jah.. fint.

Mads:  
Se det som en solid billig arbejdskraft

Pauline:  
Ja tak, det er altid godt

Charlotte:  
Vi har jo skrevet nogle spørgsmål ned…

Pauline:  
Ja, og dem så jeg, og jeg har svar på det som jeg ligesom skulle ind og kigge på

Charlotte:  
Ja, og så er det nogle andre, dem vi har her

Safa:  
Ja, men ligesom en lille indledning, så handler det her projekt jo om en en digital fortælling om den egyptiske udstilling, og vi vil gerne lave et digitalt produkt, som fungerer som en slags teaser til den reelle udstilling. Så vi har også som mål ikke at afsløre for meget af udstillingen.

Julie:  
Og vi vil også gerne lave noget der giver værdi for jer, så hvis i har et eller andet mere specifikt i gerne vil sætte os til, så vil vi også gerne give vores forsøg på det.

Pauline:  
Det lyder godt

Safa:  
Og så er det her jo en del af vores research, og et af målene det er at skabe et produkt, hvor man ligesom nudger den digitale bruger ud til at være en reel bruger eller en reel gæst herude

Charlotte:  
Det bliver et forsøg på, at dem, der er inde på hjemmesiden, men ikke køber billet og ikke tager herud, at de lige får skubbet videre

Pauline:  
Ja, det er meget brugbart

Safa:  
Ja, super. Jamen bare lige kort; navn og stilling herude

Pauline:  
Det er Pauline Asingh, og jeg er leder af udstillings udvikling hos Moesgaard Museum

Safa:  
Hvilken rolle spiller du i forbindelse med udstillingen (den egyptiske)

Pauline:  
Jeg er indholdsansvarlig og ansvarlig for narrativet, den røde tråd, som man ser udstillingen igennem, og for udtrykket. Altså for det første at få – og nu snakker vi om narrativet - fortællingen og dermed også at få lagt en menneskelig fortælling ind omkring genstandene, så de ikke står og svæver som objekter. Hele tiden at få fat i menneskene bag genstandene og få pakket genstandene ind i den fortælling, så de giver mening, så vi kan spejle os i det udtryk, som genstanden også har og prøver at søge de mennesker bag. Det er noget af det, Der er meget vigtigt i hele den der motor som en fortælling i en udstilling er, så Der er ikke noget, der står og stritter for sig selv som en historie der ikke hægtet op på resten. Så det er egentlig noget, vi bruger meget energi på.

I den her udstilling har vi været tre, der har samarbejdet. En arkitekt, en mediedesigner og en indholdsansvarlig. Og så har vi andre i huset fra tegnestuen, hvor Vi har Vores egen in-house udstillingstegnestue, som så også bidrager med noget, for eksempel en, der laver ekspertskærmsoptagelser, men alt er in-house produktion. Altså bortset fra. - det er jo så nødt til at sige - at på selve, hvad hedder det, rejsen i underverdenen og på Osiris-fortællingen, der har vi haft en ekstern til at lave tegningerne og programmere.

Det står og så nede på tavlen, hvis I vil tage et billede af den, hvem vi har arbejdet sammen med

Charlotte:  
Den skal vi nok lige ned og have set på

Pauline:  
Ja, gør det. Der kan I også se, hvem der har lavet speak – ja det er jo også eksterne speakere.

Charlotte:  
Okay.

I har en video på hjemmesiden, med en der hedder Søren

Pauline:  
Ja, det er Søren. Det er ham, der er mediedesigner på den her udstilling.

Charlotte:  
Men han er in-house?

Pauline:  
Han er in-house, ja, og det er ham, der har været med i udviklingen af Hunifer, en lille model, fortællingen, Osiris-fortællingen, på underverdenen, og så har han lavet børneskærmene.

Men på Osiris og underverdenen der har vi haft, hvad hedder (Collier), han står nede på skærmen, til at lave animationerne. Så har vi haft en, også ekstern, kvinde, som færdiguddannet, lige nyuddannet, fra animationsskolen i Viborg til at lave tegningerne, Fordi vi jo faktisk startede det hele med at være 3 dage i Luxor i januar og det var pisse godt givet ud, bort set fra at vi boede på det værste skod hostel til under 50 kroner per nat, og vi fik væggelus med hjem, oven i billetten.

(latter og små kommentarer i baggrunden)

Men det at komme ned og se de gravkamre og se at vi skal ikke opfinde nye tegninger, vi skal ikke opfinde og vi skal ikke arbejde en abstraktion over et stykke natur, kultur, fordi det er lavet og det er så stærkt. Men de billeder man kan få til at arbejde med, og når jeg siger det her, så er det fordi det faktisk er meget vigtigt for udtrykket, da vi traf det her valg, at de billeder kan vi jo ikke få en en høj opløsning, så vi kunne få dem op i de størrelser. Det er derfor vi har haft en til at tegne det hele op på computer og derfra få det blæst op og farvelagt i de originale farver. Så det er jo egentlig en del af udstillingens udtryk og fortælling også. Og min rolle ind i det, altså vi tre sidder jo og samarbejder, og selve indholdet, altså fortællingen, har jo også meget stor indflydelse på arkitekturen, fordi arkitekturen skal afspejle fortællingen, så derfor er der meget meget tæt dialog mellem den indholdsansvarlige og arkitekten. Det er ikke sådan at arkitekten har final say. Det prøver vi at nå til enighed om. Fordi sådan er det med mange andre udstillinger – at der er en der laver indhold, skriver de tekster, og så er der en anden, som laver arkitektur og sidder alene med det og bestemmer over det. Det kan give nogle problemer. Vi prøver at lade det hele gå i sync sammen i udstillingen sådan at fortællingen er tydelig hele vejen i gennem. Forhåbentlig. Det er ikke altid det lykkes.

Charlotte:  
Jeg synes i hvert fald personligt, at den virker meget flydende. Der er ikke noget, hvor man tænker ”det var mærkeligt i forhold til den tur, jeg er på”

Pauline:  
Det er godt at høre

Charlotte:  
Ja, og jeg synes, det gav rigtig god mening

Pauline:  
Men det var også et valg vi traf, fordi Egypten og fortællingen om Egypten er kæmpe stort og kæmpe komplekst og altså det… altså i virkeligheden, så gjaldt det om at prøve at finde den mest enkle fortælling, som er ”er der et liv efter dette? Hvordan når vi dertil?”, og så køre det i de, kan man sige, fire temaer, som det i virkeligheden er – der er en intro med Osiris som er rygraden i forståelsen af hele mumificeringen. Dernæst mumificeringsværkstedet. Så skal vi en tur i underverdenen, for det **skal** vi, ud med Vores døderulle i hånden. Og så kan vi være heldige at komme til graven på, som man mødestedet mellem levende og døde. Og så er det jo det, vi gør i denne her udstilling, som man ellers ikke ser. Altså hvis I forestiller jer den britiske arkæolog (Howard) Carter, der gik ned i Tutankhamuns grav, måske har I set nogle billeder af det, og der ligner det bare sådan lidt pulterkammer han kommer ned til, men det pulterkammer… det er i virkeligheden luksuslejligheden i efterlivet. Det kan vi ikke se, men det kan egypterne se, og det er så den, vi har foldet ud i tema 4

Mads:  
Så er det også meget godt… altså, jeg kan også huske, da jeg så det første gang der var det også sat meget op på den måde, at de skarpe, de lægger mærke til det lige med det samme, det der med at det er en fortælling, der går fra rum til rum. Jeg lagde først mærke til det i rum tre, hvor jeg var sådan helt ”hov vendt, der er jo 3-4 porte og det er dem, vi går igennem for at komme fra det ene til det andet, så man skal faktisk… det går op for en på et tidspunkt

Pauline:  
Præcis, ja.. men det går ikke op for en fra starten

Mads:  
Nej, og jeg er heller ikke den der sådan går rundt og læser tingene, og det kan godt være, det er derfor, jeg har misset det, men jeg har jo stadig fanget det, kan man sige

Pauline:  
Ja, og det er jo fint men der bliver prøvet at være meget pædagogisk denne her gang, fordi hvis du lagde mærke til, så Osiris fortællingen den slutter af med; vi balsamere, altså hvor du har sådan… hieroglyffer for hvert tema, som så også står over portene. Det var sådan vores håb at det var et lys.

Mads:  
Jamen det er jo også det – at I ligesom fortæller, hvad der sker. Og så synes jeg, at det er meget sjovt det der med, at det virker til, at I forstår det ret hurtigt

8:57